Euskal Herriko Ikasle Antolakunde Sozialista

Euskal Herriko Ikasle Antolakunde Sozialista (IAS siglekin ezaguna) Euskal Herriko ikasle mugimenduko talde bat da. 2025eko azaroaren 30ean Ikasle Abertzaleak izena aldatu eta oraingoa hartu zuen, Mugimendu Sozialistaren baitan. Izen-aldaketa IAren VIII. kongresuan adierazi zen, Berriozarren. Ikasle Abertzaleak Ezker Abertzalearen ikasle-antolakundea izan bazen ere, IASek Ezker Abertzalearekin 2010eko hamarkadan egindako haustura argiki adierazten du.

Antolakundeak "ikuspegi sozialista ikastetxe guztietara eramateko ardura" eta "ikasle langileak batzekoa eta sozialismoaren norabidean antolatzeko" helburua jarri dio euren buruari, eta autodeterminazioa zein "Euskal Estatu Sozialista" aldarrikatzen dute. Abertzaletasuna bigarren mailara igaro eta komunismoa eta "bide sozialista iraultzailea" jartzen dute lehentasun gisa. Bere erreferente politikoa Euskal Herriko Kontseilu Sozialista da.

 Izena aldatzea 
Berriozarreko ekitaldian, ez zuten izena aldatzea Ikasle Abertzaleen historiaren haustura gisa identifikatu nahi izan. Hala, 37 urte borrokan leloa ere presente izan zen ekitaldian, eta 30 urtetik gorako ibilbidean antolakundeak egindako ekimen ugari biltzen zituen bideo bat ere jarri zuten. Horixe bera irudikatu nahi izan zuten kongresura batu ziren kideekin ere. Antolakundeko 500 militante inguru batzeaz gain, aurrez IAn aritutako beste 200 lagun ere elkartu zituzten.

Horietako bat zen Manex Gurrutxaga. Hark eskerrak eman zizkien iraganeko zein gaur egungo militanteei, eta esan zuen oraingoak lehengoen oinordeko direla. «Sozialdemokraziaren kontrolpetik ihes egiten zuen antolakundea zen, eta bertan bildu zen ezker abertzalearen egituretan kabitzen ez den borondate iraultzailea», gehitu zuen, azken urteetan IAk hartutako bideari erreparatuzhttps://www.berria.eus/euskal-herria/iak-izena-aldatu-du-ikasle-antolakunde-sozialista-izango-da-aurrerantzean_2150708_102.html.

 Erreferentziak 

 Ikus, gainera 
 Mugimendu Sozialista
 Ikama

 Kanpo estekak 

Kategoria:Mugimendu Sozialista
Kategoria:Ikasle mugimendua